รัฐบาลไทย-ข่าวทำเนียบรัฐบาล-“เพชรวายุภักษ์” ปลุกพลังสร้างสรรค์ นวัตกรรมของกระทรวงการคลัง
วันศุกร์ที่ 28 กันยายน 2561
“เพชรวายุภักษ์” ปลุกพลังสร้างสรรค์ นวัตกรรมของกระทรวงการคลัง
กระทรวงการคลังจัดโครงการประกวดรางวัลเพชรวายุภักษ์ เพื่อกระตุ้นให้หน่วยงานและบุคลากรในสังกัดกระทรวงการคลังเกิดความตื่นตัวในการพัฒนา ปรับปรุง นําเสนอนวัตกรรมและรูปแบบการให้บริการที่ สร้างประโยชน์ให้แก่หน่วยงาน การให้บริการประชาชน
กระทรวงการคลังจัดโครงการประกวดรางวัลเพชรวายุภักษ์ เพื่อกระตุ้นให้หน่วยงานและบุคลากรในสังกัดกระทรวงการคลังเกิดความตื่นตัวในการพัฒนา ปรับปรุง นําเสนอนวัตกรรมและรูปแบบการให้บริการที่ สร้างประโยชน์ให้แก่หน่วยงาน การให้บริการประชาชน และเป็นผลประโยชน์ต่อการบริหารงานราชการ แผ่นดิน ภายใต้ภารกิจหลักตามยุทธศาสตร์ของกระทรวงการคลัง จากการคิดค้นนวัตกรรมทั้งในเชิงกําหนดนโยบายและการให้บริการในรูปแบบใหม่ๆ ซึ่งในการจัดโครงการประกวดรางวัลเพชรวายุภักษ์ครั้งที่ 7 นี้มีผลงานส่งเข้าประกวด จํานวนทั้งสิ้น 134 ผลงาน โดยมีผลงานที่ผ่านการพิจารณาคัดเลือกจากคณะกรรมการตัดสิน และคณะกรรมการกลั่นกรองผลงาน โดยผู้ทรงคุณวุฒิ 21 ท่าน และเข้าร่วมในการนําเสนอ จํานวน 43 ผลงาน แบ่งเป็น 3 ประเภท รวม 8 สาขา ดังนี้
1. ประเภท หน่วยงานระดับกรม หรือเทียบเท่า จํานวน 18 ผลงาน
- สาขาผลงานนวัตกรรม มีหน่วยงานส่งผลงานเข้าประกวด จํานวน 7 ผลงาน
- สาขาผลงานการขยายผลต่อยอดนวัตกรรม มีหน่วยงานส่งผลงานเข้าประกวด จํานวน 5 ผลงาน
- สาขาผลงานส่งเสริมธรรมาภิบาล มีหน่วยงานส่งผลงานเข้าประกวด จํานวน 6 ผลงาน
2. ประเภท หน่วยงานระดับสํานัก กองหรือเทียบเท่า จํานวน 10 ผลงาน
- สาขาผลงานนวัตกรรม มีผลงานที่ผ่านการกลั่นกรอง จํานวน 5 ผลงาน
- สาขาผลงานการขยายผลต่อยอดนวัตกรรม มีผลงานที่ผ่านการกลั่นกรอง จํานวน 5 ผลงาน
3. ประเภท คณะบุคคล จํานวน 15 ผลงาน
- สาขาแนวคิดผลิตภัณฑ์ หรือบริการใหม่ มีผลงานที่ผ่านการกลั่นกรอง จํานวน 5 ผลงาน
- สาขาแนวคิดกระบวนการทํางานใหม่ มีผลงานที่ผ่านการกลั่นกรอง จํานวน 5 ผลงาน
- สาขาแนวคิดนวัตกรรมเพื่ออนาคต มีผลงานที่ผ่านการกลั่นกรอง จํานวน 5 ผลงาน
สําหรับพิธีมอบรางวัลเพชรวายุภักษ์ ครั้งที่ 7 จัดขึ้นในวันพฤหัสบดีที่ 27 กันยายน 2561 ณ ห้องเลอ คองคอร์ด บอลลูม ชั้น 2 โรงแรมสวิสโซเทล เลอ คองคอร์ด และมีนายอภิศักดิ์ ตันติวรวงศ์ รัฐมนตรีว่าการกระทรวงการคลัง ให้เกียรติเป็นประธานในพิธี โดยมีผู้บริหารระดับสูงของกระทรวงการคลังและหน่วยงานในสังกัดกระทรวงการคลังร่วมเป็นเกียรติในพิธี ซึ่งผลงานที่ได้รับรางวัลล้วนผ่านการเจียระไนเป็นอย่างดีจาก “คนคลัง” ทั่วประเทศพร้อมได้รับการพิจารณากลั่นกรองอย่างเข้มข้นจากคณะกรรมการตัดสินการประกวดรางวัลเพชรวายุภักษ์ ครั้งที่ 7 ซึ่งเป็นผู้ทรงคุณวุฒิ จึงมั่นใจได้ว่า ผลงานนวัตกรรมเหล่านี้ล้วนเป็นการสร้างสรรค์การทํางานในรูปแบบใหม่ๆ เพื่อให้บริการแก่ประชาชน และสร้างรากฐานความมั่นคงและส่งเสริมการพัฒนาเศรษฐกิจไทยอย่างแท้จริง
นอกจากนี้ ภายในงานได้จัดเวที “MOF Innovation Talks” เพื่อรับฟังแนวคิดและเปลี่ยนมุมมอง ตลอดจนสร้างแรงบันดาลใจด้านนวัตกรรมจาก 6 นักคิด และนิทรรศการแสดงผลงานนวัตกรรม กระทรวงการคลัง โดยกระทรวงการคลัง ตระหนักเป็นอย่างยิ่งว่าการสร้างวัฒนธรรมองค์กร ในการเป็นองค์กรแห่งนวัตกรรม ผ่านการส่งเสริมและกระตุ้นให้หน่วยงาน และบุคลากรในสังกัดกระทรวงการคลังได้แสดงศักยภาพทางความคิด สร้างสรรค์ พัฒนานวัตกรรม จะเป็นพลังสําคัญในการช่วยขับเคลื่อนกระทรวงการคลังให้พร้อมรับการเปลี่ยนแปลงในอนาคตให้สอดคล้องกับวิสัยทัศน์ในการเป็น “เสาหลักทางการคลังและเศรษฐกิจ เพื่อการพัฒนาอย่างยั่งยืน” ต่อไป
ผลการประกวดรางวัลเพชรวายุภักษ์ ครั้งที่ 7
1. ประเภท หน่วยงานระดับกรม
1.1 สาขาผลงานนวัตกรรม
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond เครื่องมือใหม่ในการจัดสวัสดิการแบบถูกฝาถูกตัว สํานักงานเศรษฐกิจการคลัง
รางวัลชนะเลิศระดับ Gold ระบบความรับผิดทางละเมิดและแพ่ง และ Application ยื่นคําขอให้หน่วยงานของรัฐชดใช้ค่าสินไหมทดแทน กรมบัญชีกลาง
รางวัลชนะเลิศระดับ Silver ระบบบริจาคอิเล็กทรอนิกส์ e-Donation กรมสรรพากร
1.2 สาขาผลงานการขยายผลต่อยอดนวัตกรรม
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond การพัฒนาระบบการคํานวณราคากลางงานก่อสร้างของทางราชการด้วยอิเล็กทรอนิกส์ กรมบัญชีกลาง
รางวัลชนะเลิศระดับ Gold การเพิ่มประสิทธิภาพการให้บริการด้านพิธีการศุลกากรส่งออกอิเล็กทรอนิกส์ด้วย “ระบบการตัดบัญชีใบกํากับการขนย้ายสินค้าอัตโนมัติ (e-Matching)” กรมศุลกากร
รางวัลชนะเลิศระดับ Silver SMART Stamp System Episode 2 กรมสรรพสามิต
1.3 สาขาผลงานส่งเสริมธรรมาภิบาล
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond การพัฒนาพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 กรมบัญชีกลาง
รางวัลชนะเลิศระดับ Gold นวัตกรรมกระบวนการทําลายของกลางยาสูบแบบเบ็ดเสร็จ กรมสรรพสามิต
รางวัลชนะเลิศระดับ Silver ฐานข้อมูลทันสมัยตรวจสอบได้ทุกขั้นตอนกับการประเมินราคาที่ดินด้วยภูมิศาสตร์สารสนเทศประยุกต์ขั้นสูง (ADVANCED GEOGRAPHIC INFORMATION SYSTEM FOR APPRAISAL : AGISA) กรมธนารักษ์
2. ประเภท หน่วยงานระดับสํานัก กอง หรือเทียบเท่า
2.1 สาขาผลงานนวัตกรรม
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond โครงการระบบการรับชําระเงินกลางของบริการภาครัฐ (e-Payment Portal of Government) กรมบัญชีกลาง กองการเงินการคลังภาครัฐ
รางวัลชนะเลิศระดับ Gold อารีย์ผู้ช่วยอัจฉริยะ หัก ณ ที่จ่าย (Aree : WHT Chatbot)กรมสรรพากร กองเทคโนโลยีสารสนเทศ
รางวัลชนะเลิศระดับ Silver ระบบบริหารจัดการสํานักงาน Green Office กรมสรรพากร สํานักงานสรรพากรภาค 3
2.2 สาขาผลงานการขยายผลต่อยอดนวัตกรรม
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond ระบบการยื่นขอรับบําเหน็จบํานาญด้วยตนเองทางอิเล็กทรอนิกส์ (Pensions’ Electronic Filing) กรมบัญชีกลาง กองบริหารการเบิกจ่ายเงินเดือน ค่าจ้าง บําเหน็จ บํานาญ
รางวัลชนะเลิศระดับ Gold ระบบวิเคราะห์ประเมินความเสี่ยงเพื่อกําหนดเป้าหมายทางศุลกากรด้วยข้อมูล Big Data (Smart Targeting Analysis Terminal 4.0 : STAT 4.0) กรมศุลกากร ศูนย์ประมวลข้อมูลการข่าวทางศุลกากร
รางวัลชนะเลิศระดับ Silver การพัฒนาเครื่องมือติดตามภาวะเศรษฐกิจเชิงพื้นที่ สํานักงานเศรษฐกิจการคลัง สํานักนโยบายเศรษฐกิจมหภาค
3. ประเภท คณะบุคคล
3.1 สาขาแนวคิดผลิตภัณฑ์หรือบริการใหม่
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond ตะกร้าราคากลางอิเล็กทรอนิกส์ 1. นายพิศิษฐ์ แผ่วัฒนากุล ตําแหน่ง นักวิชาการคลังชํานาญการ 2. นายวิศิษฏ์ วณิชย์สุวรรณ์ ตําแหน่ง นักวิชาการคลังชํานาญการ 3. นางสาวธาราภรณ์ จบรัตน์ ตําแหน่ง นักวิชาการคลังชํานาญการ 4. ว่าที่ ร.อ.ภวัต ปั้นบํารุงกิตน์ ตําแหน่ง นักวิชาการคลังชํานาญการ 5. นางสาวกานต์รวี สอดสี ตําแหน่ง เจ้าพนักงานธุรการชํานาญงาน กรมบัญชีกลางและสํานักงานปลัดกระทรวงการคลัง
รางวัลชนะเลิศระดับ Gold ระบบบริหารสัญญาอัจฉริยะ (Smart contract management system)1. นางเสาวภา บุญธรรม ตําแหน่ง ผู้เชี่ยวชาญด้านระบบเทคโนโลยีสารสนเทศคอมพิวเตอร์และเครือข่าย 2. นางสาวสุรนารี สิริกุล ตําแหน่ง นักวิชาการคอมพิวเตอร์ชํานาญการ 3. นางสาวกัลยาณี วรบุตร ตําแหน่ง นักวิชาการคอมพิวเตอร์ชํานาญการ 4. นางสาวเบญจา กลิ่นคําหอม ตําแหน่ง นักวิชาการคอมพิวเตอร์ชํานาญการ สํานักงานปลัดกระทรวงการคลัง
รางวัลชนะเลิศระดับ Silver “ศูนย์บริการผู้ประกอบการสุดยอดอัจฉริยะครบวงจร: RD SUPER SMART SERVICES CENTER” (RD ที่เดียว-ทําครบ-จบเลย) 1. นายหฤหรรษ์ เรือนสวัสดิ์ ตําแหน่ง นักวิชาการสรรพากรชํานาญการพิเศษ 2. นางกมลรัตน์ สังข์สุวรรณ ตําแหน่ง นักวิชาการภาษีชํานาญการพิเศษ 3. นางอรวริศรา ดีสุขแสง ตําแหน่ง นักวิชาการสรรพากรชํานาญการ 4. นางสุดาทิพย์ แพรศรี ตําแหน่ง นักวิชาการภาษีชํานาญการ กรมสรรพากร
3.2 สาขาแนวคิดกระบวนการทํางานใหม่
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond ระบบสวัสดิการสังคมเพื่อประชาชน (e-Social Welfare for People) 1. นางสาวปทิตตา เลาหพิบูลรัตนา ตําแหน่ง นักวิชาการคลังชํานาญการพิเศษ 2. นางจงจิต สีสด ตําแหน่ง นักวิชาการคลังชํานาญการ 3. นางสาวพัชรินทร์ คํานวล ตําแหน่ง นักวิชาการคลังปฏิบัติการ 4. นายพิศิษฐ์ แผ่วัฒนากุล ตําแหน่ง นักวิชาการคลังชํานาญการ 5. นางสาวเบญจมาศ นิลเพ็ชร ตําแหน่ง นักวิชาการคลังปฏิบัติการ กรมบัญชีกลาง
รางวัลชนะเลิศระดับ Gold ข้อมูลที่ดินพร้อมใช้ในมือ “Prompt Land” 1. พันจ่าโทนิพนธ์ เลิศล้ํา ตําแหน่ง ธนารักษ์พื้นที่แม่ฮ่องสอน 2. นายมรกต ศิริจันโท ตําแหน่ง นักประเมินราคาทรัพย์สินชํานาญการ 3. นางสาววราพร จอมดวง ตําแหน่ง นักประเมินราคาทรัพย์สินปฏิบัติการ กรมธนารักษ์
รางวัลชนะเลิศระดับ Silver ระบบโครงข่ายธุรกรรมออนไลน์ด้านเศรษฐกิจการเงินการคลัง (MOF Blockchain System) 1. นางสาวสมิทธิ์ธนา ชัยเจนกิจ ตําแหน่ง นักวิชาการคอมพิวเตอร์ชํานาญการพิเศษ 2. นางสาวธนาวรรณ ไพศาลพานิชย์ ตําแหน่ง นักวิชาการคอมพิวเตอร์ชํานาญการ 3. นางสาววัชรภรณ์ คุ้มปลีวงศ์ ตําแหน่ง นักทรัพยากรบุคคลชํานาญการ สํานักงานปลัดกระทรวงการคลัง
3.3 สาขาแนวคิดนวัตกรรมเพื่ออนาคต
รางวัล ชื่อผลงาน ผู้ส่งผลงาน
รางวัลชนะเลิศระดับ Diamond Smart life Smart TAX 1. นางสาววิภาวรรณ พันธ์ธุม ตําแหน่ง นักวิชาการคอมพิวเตอร์ชํานาญการ 2. นางสาวสุทิศา ทัศนกาญจนะ ตําแหน่ง นักวิชาการคอมพิวเตอร์ชํานาญการ 3. นางสาวดวงกมล จีนเกิด ตําแหน่ง นักวิชาการคอมพิวเตอร์ชํานาญการ กรมสรรพากร
รางวัลชนะเลิศระดับ Gold การเพิ่มประสิทธิภาพการรับชําระและการบังคับชําระหนี้ภาษีอากรค้างด้วยระบบอิเล็กทรอนิกส์ 1. นางเนื้อทิพย์ แก้วกรม ตําแหน่ง นักวิชาการสรรพากรชํานาญการพิเศษ 2. นายเพทาย เพียรรู้จบ ตําแหน่ง นิติกรชํานาญการ 3. นางสาวสัตยา สาธุธรรม ตําแหน่ง นิติกรชํานาญการ 4. นางสาวปณิดา ใจดี ตําแหน่ง นิติกรปฏิบัติการ 5. นางสาวพรพรรณ โรจนมงคล ตําแหน่ง นิติกรปฏิบัติการ กรมสรรพากร
รางวัลชนะเลิศระดับ Silver ระบบผู้เชี่ยวชาญพิกัดศุลกากร ปัญญาประดิษฐ์เพื่องานศุลกากร 1. นางสาวสรญา ตั้งจิตวิริยานนท์ ตําแหน่ง ผู้เชี่ยวชาญเฉพาะด้านพิกัดศุลกากรระหว่างประเทศ 2. นางอรนุช ชื่นกลิ่นธูป ตําแหน่ง นักวิเคราะห์นโยบายและแผนชํานาญการ 3. นางสาวธนิษฐา ตันตยกุล ตําแหน่ง นักวิชาการศุลกากรชํานาญการ 4. นางสาวทิวาพร เดชมณี ตําแหน่ง นักวิชาการศุลกากรปฏิบัติการ กรมศุลกากร
สํานักนโยบายและยุทธศาสตร์ สํานักงานปลัดกระทรวงการคลัง
โทร. 0 126 5800 ต่อ 2677